Í kjölfar batnandi afkomu og bjartari þjóðhagsspár hefur myndast nokkurt svigrúm fyrir sérstök áherslumál ríkisstjórnarinnar . Því eru lagðar til nokkrar breytingar á fjárlagafrumvarpi fyrir árið 2015 milli 1. og 2. umræðu . Neðra þrep VSK í 11% og ráðstöfunartekjur allra tekjuhópa aukast enn frekar Neðra þrep virðisaukaskattskerfisins lækkar úr 12% í 11% . Áhrifin á vísitölu neysluverðs eru til lækkunar eða um 0,35% í stað 0,2% . Ásamt því mun kaupmáttur ráðstöfunartekna aukast um 0,65% í stað 0,5% . Afnám vörugjalda og lækkun efra þreps virðisaukaskattskerfisins leiðir til umtalsverðrar lækkunar á neysluútgjöldum heimilanna þrátt fyrir hækkun neðra þrepsins . Skattkerfisbreytingarnar munu tryggja að allir tekjuhópar komi fjárhagslega enn betur út . Samanlögð áhrif til hækkunar á ráðstöfunartekjum heimilanna nema rúmum 6 milljörðum króna . Þátttaka einstaklinga í lyfjakostnaði minnkar um 5% með 150 m.kr. aukinni greiðsluþátttöku ríkisins . Lyfjakostnaður sjúklinga lækkar jafnframt með lækkun efra þreps VSK úr 25,5% í 24% . Heilbrigðiskerfið styrkt enn frekar og framlög til Landspítalans aldrei hærri Sérstök framlög til rekstrar og stofnkostnaðar heilbrigðisstofnana aukast um 2.125 m.kr. - 1.000 m.kr. hækkun til Landspítalans . Samtals 49,4 ma.kr. fjárheimild sem hefur aldrei verið hærri . - 250 m.kr. ný rekstrarframlög til heilbrigðismála almennt .  Tækjakaup á landsbyggðinni 100 m.kr . Styrking á rekstrargrunni heilbrigðisstofnana og heilsugæslustöðva 100 m.kr . FSA 50 m.kr . Stóraukið framlag sem nemur 875 m.kr. vegna hönnunar meðferðarkjarna nýs Landspítala . Framlög til menntamála aukast um 767 m.kr. - Aukin framlög til háskóla 617 m.kr. - Vinnustaðanámssjóður 150 m.kr. - framlag gert varanlegt Húsaleigubætur aukast Til að koma til móts við tekjulægstu leigjendur á húsnæðismarkaði verður 400 m.kr. varið til viðbótar þegar ákveðnu framlagi til að bæta stöðu þeirra . Auk þess má nefna til viðbótar framlög til eftirfarandi málaflokka : sóknaráætlanir landshluta , vegaframkvæmdir , íþróttamál , Landhelgisgæslan , VIRK , lýðheilsa og brothættar byggðir .